คณะพยาบาลศาสตร์ มหาวิทยาลัยสวนดุสิต

คณะพยาบาลศาสตร์ มหาวิทยาลัยสวนดุสิต () เป็น คณะวิชา สังกัดมหาวิทยาลัยสวนดุสิต ขั้นตอนการก่อตั้ง ใช้ระยะเวลาประมาณ 1 ปีเศษ เดือนตุลาคม 2548 มหาวิทยาลัยเชิญ อดีต ผ.อ. วิทยาลัยพยาบาลเกื้อการุณย์ (ดร.เบ็ญจา เตากล่ำ) เป็นผู้อำนวยการโครงการจัดตั้งคณะพยาบาลศาสตร์ เดือนธันวาคม 2548 มหาวิทยาลัยเชิญ รศ.ดร. ทัศนา บุญทอง เป็นที่ปรึกษาและเป็นประธานกรรมการร่างโครงการจัดตั้งคณะพยาบาลศาสตร์และจัดทำหลักสูตรฯ และเชิญผู้ทรงคุณวุฒิด้านต่างๆ

 สัญลักษณ์ประจำคณะ 

 สีประจำคณะ คือ สีแดง เป็นสีที่มีพลัง มีความกระฉับกระเฉง ความทะเยอทะยาน ความรัก หมายถึง นักศึกษาพยาบาลและบัณฑิตพยาบาลจากมหาวิทยาลัยสวนดุสิต ที่มีทั้งพลังกายพลังใจในการให้การพยาบาลผู้ป่วยด้วยความโอบอ้อมอารีย์, มีความกระฉับกระเฉง กระตือรือร้นที่จะเรียนรู้วิทยาการใหม่ๆ เพื่อพัฒนาตนเองและวิชาชีพอยู่เสมอ, มีความรักและเคารพต่อ รุ่นพี่ รุ่นน้อง อาจารย์ สถาบันการศึกษา การเรียนการทำงาน
 ดอกไม้ประจำคณะ คือ ดอกพุดน้ำบุษย์

 หลักสูตร 
 หลักสูตรที่เปิดสอนในคณะพยาบาลศาสตร์ มหาวิทยาลัยสวนดุสิต หลักสูตรประกาศนียบัตร/ฝึกอบรมระยะสั้น ระดับปริญญาตรี ระดับปริญญาโท ระดับปริญญาเอกหลักสูตรประกาศนียบัตร

 สาขาผู้ช่วยพยาบาลหลักสูตรพยาบาลศาสตรบัณฑิต (พย.บ.)
สาขาวิชาพยาบาลศาสตร์

 การรับรองสถาบัน 
คณะพยาบาลศาสตร์ มหาวิทยาลัยสวนดุสิต ได้รับการรับรองจาก สภาการพยาบาล  3 ปี หลังจากบัณทิตรุ่นแรกจบการศึกษา เมื่อปี 2554 โดยสถาการพยาบาลได้รับรอง
ตั้งแต่ ปีการศึกษา 2554-2556 (ข้อมูล ณ วันที่ 7 มิถุนายน 2556:สภาการพยาบาล)  เมื่อครบ 3 ปีแล้ว สภาการพยาบาลมีการตรวจเยี่ยมสถาบัน เห็นชอบให้รับรองสถาบัน
3 ปี ตั้งแต่ปีการศึกษา  2557-2559 (ข้อมูล ณ วันที่ 13 กุมภาพันธ์ 2558), สภาการพยาบาลมีการตรวจเยี่ยมสถาบัน เห็นชอบให้รับรองสถาบัน
5 ปี ตั้งแต่ปีการศึกษา  2560-2564 (ข้อมูล ณ วันที่ 15 มิถุนายน 2561:สภาการพยาบาล)รายชื่อสถาบันการศึกษาที่สภาการพยาบาลให้การรับรอง (สถาบันที่มีผู้สำเร็จการศึกษาแล้ว)

ทำเนียบคณบดี คณะพยาบาลศาสตร์ มหาวิทยาลัยสวนดุสิต
 รายนามคณบดี  หน่วยงาน  วาระการดำรงตำแหน่ง ดร.เบญจา เตากล่ำ รักษาการคณบดี โครงการจัดตั้งคณะพยาบาลศาสตร์ มหาวิทยาลัยราชภัฏสวนดุสิต   2549-2550 ดร.เบญจา เตากล่ำ  คณบดี คณะพยาบาลศาสตร์ มหาวิทยาลัยราชภัฏสวนดุสิต   2550-17 กรกฎาคม 2558 ดร.เบญจา เตากล่ำ  คณบดี คณะพยาบาลศาสตร์ มหาวิทยาลัยสวนดุสิต   18 กรกฎาคม 2558- 26 มกราคม 2560 ผศ.ดร.ศรีสุดา วงศ์วิเศษกุล  คณบดี คณะพยาบาลศาสตร์ มหาวิทยาลัยสวนดุสิต   26 มกราคม 2560- 18 กุมภาพันธ์ 2568ผศ.ธณิดา นิลัมภาชาดคณบดี คณะพยาบาลศาสตร์ มหาวิทยาลัยสวนดุสิต19 กุมภาพันธ์ 2568 - ปัจจุบัน

 การรับบุคคลเข้าศึกษาในหลักสูตร 
 เริ่มเปิดสอน ภาคเรียนที่ 1 ปีการศึกษา 2550
 การรับนักศึกษา รับนักเรียนที่จบมัธยมศึกษาตอนปลายหรือเทียบเท่า สายวิทยาศาสตร์-คณิตศาสตร์ โดยมีระบบรับตรง และระบบ Admission ซึ่งเป็นมหาวิทยาลัยราชภัฏแห่งแรกที่เปิดรับนักศึกษาหลักสูตรพยาบาลศาสตรบัณฑิต ผ่านระบบ Admission และในปีการศึกษา 2558 ได้รับความนิยมจากผู้สมัครรับเลือกเพื่อเข้าศึกษาเป็นอันดับ 4 ของประเทศ ผ่านระบบ Admission

 กิจกรรมภายในคณะ 
 พิธีไหว้ครู  จัดขึ้นในทุกปีของเดือนมิถุนายน เพื่อให้นักศึกษาพยาบาลรำลึกถึงพระคุณครู ที่ได้มอบความรู้ อบรมสั่งสอน ก่อเกิดปัญญาและเป็นคนดีของสังคม
 พิธีมอบหมวกวิชาชีพและพิธีเดินเทียนจัดขึ้นในทุกปีของเดือนมิถุนายน ให้แก่นักศึกษาพยาบาลชั้นปีที่ 2 ก่อนขึ้นฝึกปฏิบัติงานจริงบนหอผู้ป่วย เพื่อตระหนักถึงหน้าที่การพยาบาล
 กิจกรรมวันขึ้นปีใหม่ ในเดือนมกราคมของทุกปี ทางคณะได้มีการจัดงานวันขึ้นปีใหม่ ช่วงเช้ามีการทำบุญตักบาตร ช่วงบ่ายจัดกิจกรรมนันทนาการต่าง ๆ เช่น เล่นเกม ภายในงานเน้นความสนุกสนาน บันเทิง เพื่อให้นักศึกษาทุกชั้นปี ผ่อนคลายและมีความสุข
 กีฬาระหว่างคณะ จัดขึ้นครั้งแรกเมื่อวันที่ 23 กันยายน 2553 โดยคณะที่เข้าร่วมกิจกรรมกีฬาในครั้งนี้มี 2 คณะคือ คณะครุศาสตร์ และ คณะพยาบาลศาสตร์ ประเภทกีฬาที่ใช้ในการแข่งขันมีทั้งกีฬาสากลและกีฬาพื้นบ้าน วัตถุประสงค์ของการจัดกิจกรรมมุ่งเน้น เสริมสร้างความสัมพันธ์ระหว่างคณะ และสุขภาพอนามัยที่แข็งแรงของนักศึกษา
 กีฬาสถาบันพยาบาลแห่งประเทศไทย เกิดขึ้นจากการสร้างเครือข่ายของสถาบันพยาบาลในเขตกรุงเทพมหานครและปริมณฑลที่ได้ร่วมกันจัดงานวันกีฬาสถาบันพยาบาลจนเป็นประเพณี โดยจะจัดทุกๆ 2 ปี โดยคณะพยาบาลศาสตร์ มหาวิทยาลัยสวนดุสิต ได้เข้าร่วมกีฬาสถาบันพยาบาลแห่งประเทศไทยเมื่อปี 2554

 อ้างอิง 
ประวัติคณะพยาบาลศาสตร์ มหาวิทยาลัยสวนดุสิต 
รายชื่อสถาบันการศึกษาที่เปิดสอนหลักสูตรพยาบาลศาสตรบัณฑิตในประเทศไทย ที่มีผู้สำเร็จการศึกษาแล้ว:สภาการพยาบาล

หมวดหมู่:คณะพยาบาลศาสตร์ในประเทศไทย
หมวดหมู่:มหาวิทยาลัยสวนดุสิต